Vecpiebalgas pagasts

Vecpiebalgas pagasts ir pagasts Vidzemē, kas ietilpst Cēsu novadā. Robežojas ar Cēsu novada Inešu, Kaives, Taurenes, Jaunpiebalgas un Zosēnu pagastu un Madonas novada Liezēres pagastu. Pagasta centrs ir Vecpiebalga.

 Daba 
Vecpiebalgas pagasts atrodas Vidzemes augstienes centrālajā daļā, Piebalgas paugurainē. Gleznainās Vecpiebalgas apkārtnes ainavas kopš 1977. gada ir ieļautas aizsargājamā dabas teritorijā Vecpiebalgas aizsargājamo ainavu apvidū.

 Hidrogrāfija 

 Upes 
Dzērvīte, Gailīšupīte, Gauja, Gaujiņa, Ogre, Tulija.

 Ezeri 
Alauksts, Gailītis, Tauns, Zobols.

 Vēsture 
14. gadsimta sākumā netālu no Piebalgas pilskalna tika uzcelta Rīgas arhibīskapa Piebalgas pils. Pils pirmoreiz tika sagrauta Livonijas karā 1577. gadā, vēlāk atjaunota, bet jau 18. gadsimtā no pils bija palikušas tikai drupas. Jaunais muižas centrs (Vecmuiža — Althof) izveidojās pakalna virsotnē starp Alaukstu un Taunu (apmēram 3 km no pils).Iepazīsti Cēsu novadu! Cēsu rajona padome. Cēsis. 2001. 161. lpp. 17. gadsimta otrajā pusē muižas centrs tika pārcelts uz tagadējo Vecpiebalgas muižu. 

1935. gadā Vecpiebalgas pagasta platība bija 187,6 km² un tajā bija 3766 iedzīvotāji.V.Salnais, A. Maldups. Pagastu apraksti (Pēc 1935. gada tautas skaitīšanas materiāliem). Valsts statistikas pārvalde. Rīga: 1935. 1945. gadā pagastā izveidoja Vecpiebalgas, Alauksta, Ineša un Jaudzumu ciema padomes, bet pagastu 1949. gadā likvidēja. Vecpiebalgas ciemam 1954. gadā pievienoja Alauksta ciemu. 1990. gadā ciemu reorganizēja par pagastu Cēsu rajona sastāvā.

2009. gadā administratīvi teritoriālās reformas rezultātā pagastu kopā ar četrām citām apkārtējām pašvaldībām apvienoja Vecpiebalgas novadā, bet 2021. gadā Vecpiebalgas novads tika iekļauts Cēsu novadā.

 Pieminekļi 

 Valsts nozīmes 
 Saiešanas nams "Cepļos"Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
 Rakstnieka Kārļa Skalbes dzīves vieta un muzejs "Saulrieti"
 Zemnieku-amatnieku sētu grupa Vēveru ciems ar sētām "Virolvēveri", "Vecvēveri", "Streinvēveri", "Mazvēveri", "Lielvēveri", "Lejasvēveri", "Kalnvēveri" un "Jaunvēveri"
 "Jauncelmu" dzīvojamā māja
 Vecpiebalgas viduslaiku pils
 Vecpiebalgas pilskalns (Griškas kalns)
 Zēniņu, Tašķēnu, Saulgožu, Raskumu, Lejasģibuļu un Jaunvīļumu senkapi
 Cepļu apmetne I,II
 Rakstnieku Reiņa un Matīsa Kaudzīšu dzīves un darba vieta un muzejs "Kalna Kaibēni"
 Rakstnieka Antona Austriņa dzimtās mājas
 Silakrogs

 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.OSP

 Apdzīvotās vietas 
Aļmi, Augstlīči, Baltaci, Beitēni, Brekti, Cepļi, Gulbji, Ģibuļi, Kabulēni, Kriemeļi, Kūrēni, Kurmji, Ķāķi, Lībieši, Ļūdiņi, Meirēni, Mūrnieki, Purgaiļi, Ragaiņi, Roznēni, Smetes, Spuldzēni, Staņaudi, Tašķēni, Tomuļi, Vecpiebalga, Veļķumuiža, Vēveri, Vīndedzes, Zeikari, Zēniņi.

 Ievērojamas personības 

 Hermanis Albats (1879—1942), jurists, tiesībnieks, zinātnieks, diplomāts, profesors, dzejnieks un politiķis. Latvijas ārlietu ministrs.
 Jānis Andriksons (1912—1967), latviešu ātrslidotājs un hokejists.
 Antons Austriņš (1884—1934), skolotājs, revolucionārs un rakstnieks.
 Harijs Avens (1910—1976), aktieris.
 Pēteris Avens (1882—1951), strēlnieku un Sarkanās armijas virsnieks.
 Jānis Breikšs (1887—1965), jurists, politiķis, nacionālās pretestības kustības dalībnieks. 2., 3. un 4. Saeimas deputāts, Saeimas sekretārs.
 Teodors Breikšs (1855—1922), skolotājs un sabiedriskais darbinieks.
 Jēkabs Dārznieks (1873—1927), politiķis, Latvijas Satversmes sapulces deputāts, Latviešu zemnieku savienības biedrs.
 Lilija Dzene (1929—2010), teātra vēsturniece, kritiķe un rakstniece
 Matīss Kaudzīte (1848—1926), rakstnieks un skolotājs.
 Reinis Kaudzīte (1839—1920), rakstnieks un skolotājs.
 Aleksandrs Kiršteins (1948), arhitekts un politiķis.
 Mārtiņš Lācis (1888—1938), revolucionārs un rakstnieks
 Jānis Ozols (1859—1906), grāmatizdevējs.
 Jānis Pupurs (1901—1977), Rīgas lielvecākais
 Pauls Putniņš (1937—2018), dramaturgs, publicists, politiķis.
 Jānis Roze (1878—1942), grāmatizdevējs.
 Fridrihs Rubenis (1902—1945), virsnieks.
 Kārlis Skalbe (1879—1945), dzejnieks, prozaiķis un politiķis.
 Jānis Skuja (1886—1983), ārsts
 Eduards Šīrons (1893—1964), tautsaimnieks.

 Saimniecība 

 Transports 

 Izglītība un kultūra 

 Sports 
Vecpiebalgas pagastā norisinās tradicionālais ikgadējais tautas slēpojums "Apkārt Alaukstam". Slēpojums notiek jau kopš 1984. gada un katru gadu pulcē gandrīz 1000 distanču slēpotāju.

 Atsauces 

 Skatīt arī 
 Vecpiebalgas novads
 Vecpiebalga

 Ārējās saites 
 Vecpiebalgas pagasta mājaslapa
 Vecpiebalgas Ūdensrozes — Ūdensrožu stādu audzētava

Kategorija:Vidzeme
Kategorija:Cēsu novada pagasti